Prozorska sahat-kula

Prozorska sahat-kula se nalazi u Prozor-Rami stotinjak metara sjeverno od harema Čaršijske džamije. Prozorska sahat-kula je sagrađena oko 1700. godine a danas se nalazi na privremenoj listi nacionalnih spomenika Bosne i Hercegovine. Sahat-kula je zadužbina Nuhefendića kao i džamija nedaleko od nje.

Baza kule je četverokut sa stranicama oko 4 x 4 metra, pokrivena je piramidastim krovom pod limom. Visina iznosi oko 20 metara. Ova sahat-kula nije imala kazaljki i podne se oglašavalo zvonom.

Prilikom bombardovanja Prozora 1942. i 1943. godine rastreseni su joj zidovi i od završetka drugog svjetskog rata više nije u upotrebi.

 Bibliografija 
 Brkić, Adnan – www.prozor.net

 Vanjski linkovi 
Slike Prozorske sahat-kule

Kategorija:Građevine u Prozor-Rami
Kategorija:Sahat-kule u Bosni i Hercegovini